সারাহ্ মার্গারেট কোয়ালি (জন্ম অক্টোবর ২৩, ১৯৯৪) একজন মার্কিন অভিনেত্রী ও মডেল। ২০১৩ সালে অভিনয়ে অভিষেক হওয়ার পর থেকে তিনি বেশকিছু টেলিভিশন ধারাবাহিক ও হলিউড চলচ্চিত্রে অভিনয় করেছেন। কোয়ালি একটি এমি পুরস্কার ও স্ক্রিন অ্যাক্টর্স গিল্ড পুরস্কারের জন্য মনোনয়ন পেয়েছেন।  অভিনেত্রী অ্যান্ডি ম্যাকডাওয়েলের কন্যা কোয়ালিকে শৈশবে একজন ব্যালেরিনা হিসেবে প্রশিক্ষণ দেওয়া হয়েছিল এবং সংক্ষিপ্ত সময়ের জন্য তিনি মডেলিং করেন। অভিনয়ে তার অভিষেক হয় ২০১৩ সালে নাট্যধর্মী চলচ্চিত্র পালো অলটোতে গৌণ ভূমিকায় অভিনয়ের মাধ্যমে, কিন্তু পরবর্তীতে এইচবিও ধারাবাহিক দ্য লেফট ওভার্সে (২০১৪-১৭) এক কিশোরী চরিত্রে অভিনয়ের জন্য পরিচিতি পান। এরপর কোয়ালিকে ডার্ক কমেডি চলচ্চিত্র দ্য নাইস গাইস (২০১৬) এবং নেটফ্লিক্সের সুপারন্যাচারাল থ্রিলার চলচ্চিত্র ডেথ নোটে (২০১৭) দেখা যায়।  কোয়ালি এফএক্স চ্যানেলে জীবনীমূলক নাট্যধর্মী মিনিসিরিজ ফোস/বার্ডনে (২০১৯) অভিনেত্রী ও নৃত্যশিল্পী অ্যান রেইনকিং চরিত্রে অভিনয়ের জন্য প্রশংসিত হন ও ৭১তম প্রাইমটাইম এমি পুরস্কারে মনোনয়ন পান। তার সবচেয়ে বড় বাণিজ্যিক সাফল্য আসে কোয়েন্টিন টারান্টিনোর হাস্যরসাত্মক নাট্যধর্মী ওয়ান্স আপন আ টাইম ইন হলিউড চলচ্চিত্রের মাধ্যমে। এছাড়াও কোয়ালিকে ভিডিও গেম ডেথ স্ট্রান্ডিংয়ে মামা/লকনি চরিত্রে দেখা যায়।  পেশাজীবন মডেলিং ২০১১ সালে ১৬ বছর বয়সে আলবার্তা ফেরিত্তির হয়ে নিউ ইয়র্ক ফ্যাশন উইকে র্যাম্পে হাঁটার মাধ্যমে কোয়ালি মডেলিংয়ে অভিষেক করেন। তিনি ভ্যালেন্টিনো ও শ্যানেলের হয়ে প্যারিস ফ্যাশন উইক স্প্রিং/সামার ২০১২-তে মডেল হিসেবে কাজ করেছিলেন। তিনি আবার শ্যানেলের হয়ে তাদের ফল/উইন্টার ২০১২ অনুষ্ঠানে র্যাম্পে হেঁটেছিলেন। কোয়ালি বোগ, ডব্লিউ, টিন বোগ, ইন্টারভিউ, ভ্যানিটি ফেয়ার এবং নাইলনের মত বিভিন্ন প্রকাশনা সংস্থার ফটোশুটে অংশ নিয়েছেন। কোয়ালিকে রাল্ফ লরেনের ফল/উইন্টার ২০১৬ প্রিন্ট ক্যাম্পেইনে দেখা গিয়েছে। এতে চিত্রগ্রাহক ছিলেন স্টিভেন মেইসেল।  ২০১৫ সাল অনুযায়ী তিনি আইএমজি মডেলস ও উনো মডেলস বার্সেলোনার সাথে চুক্তিবদ্ধ রয়েছেন।  ব্যক্তিগত জীবন ২০১৯ সালের নভেম্বর অনুযায়ী কোয়ালি নিউইয়র্কে বাস করছেন। এর আগে তিনি তার বোন রেইনির সাথে লস অ্যাঞ্জেলেসে থাকতেন। তাদের দুইজনের বুকস নামের একটি কুকুর আছে। কোয়ালি তার বোনকে "আমার আদর্শ, পুরো পৃথিবীতে আমার সবচেয়ে ভালো বন্ধু" বলে বর্ণনা করেন।  চলচ্চিত্র তালিকা  চলচ্চিত্র   বছর শিরোনাম চরিত্রমন্তব্য ২০১৩পলো অল্টো রেকুয়েল ২০১৬দ্য নাইস গাই এমিলায় কাটনার ২০১৭নোভিটিয়েট সিস্টার ক্যাথলিন হ্যারিসদ্য ভ্যানিশিং অব সিডনি হল আলেক্সান্দ্রাডেথ নোটমিয়া শুটন / কায়রা ২০১৮ডনি ব্রুক ডেলিয়া অ্যানগাস ২০১৯আইও স্যাম ওয়াল্ডেনন্যাটিভ সন মেরি ডাল্টনঅ্যাডাম কেসি ফ্রিম্যানওয়ান্স আপন আ টাইম ইন হলিউড পুসিক্যাটস্ট্রেঞ্জ বাট ট্রু মেলিসা মুডিসেবার্গ লিনেট সলোমন২০২০ ওয়েক আপ জেন ডো স্বল্পদৈর্ঘ্য চলচ্চিত্র  মাই সেলিঞ্জার ইয়ার জোয়ানা   টেলিভিশন  বছরশিরোনামচরিত্রমন্তব্য২০১৪–২০১৭দ্য লেপ্টওভার্সজিল গার্ভি১৮ পর্ব২০১৮অ্যাসিনাটো এন এল হোমিগুরো এক্সপ্রেসমার্গারেট কোয়ালিটেলিভিশন স্পেশাল ২০১৯ফসি/ভার্ডনঅ্যান রেইনকিং৫ পর্ব   ভিডিও গেমস   বছর শিরোনাম কন্ঠ চরিত্রমন্তব্য ২০১৯ ডেথ স্ট্র্যান্ডিং মামা, লকনি এছাড়াও মোশন ক্যাপচার  পুরস্কার ও মনোনয়ন  পুরস্কার বছর বিভাগ কাজ ফলাফল  ক্রিটিকস' চয়েস টেলিভিশন অ্যাওয়ার্ডস  ২০২০ চলচ্চিত্র/মিনি সিরিজে সেরা পার্শ্ব অভিনেত্রী ফস/ভার্ডন  প্রাইমটাইম এমি অ্যাওয়ার্ডস ২০১৯ সীমিত ধারানাহিক বা চলচ্চিত্রে অসাধারণ পার্শ্ব অভিনেত্রী  স্ক্রিন অ্যাক্টরস গিল্ড অ্যাওয়ার্ডস ২০২০ স্থিরচিত্রে একটি চরিত্রের অসাধারণ অভিনয় ওয়ান্স আপন আ টাইম ইন হলিউড   তথ্যসূত্র  বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:উত্তর ক্যালিফোর্নিয়ার অভিনেত্রী বিষয়শ্রেণী:মন্টানার অভিনেত্রী বিষয়শ্রেণী:টেলিভিশন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:মার্কিন নারী নৃত্যশিল্পী বিষয়শ্রেণী:নর্থ ক্যারোলাইনার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নৃত্যশিল্পী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:মার্কিন সমাজের বিশিষ্ট ব্যক্তি